Sub la malforta regado de Frederiko Vilhelmo la 2-a (1786-1797) Prusio spertis gravan ekonomian, politikan kaj armean malkreskon. Lia posteulo reĝo Frederiko Vilhelmo la 3-a provis resti neŭtrala dum la Milito de la Tria Koalicio kaj la dissolvo de la Sankta Romia Imperio de la franca imperiestro Napoleono kaj la reorganizado de la germanaj princlandoj. Instigite de la reĝino kaj de la partio por la milito, Frederiko Vilhelmo aliĝis al la Kvara Koalicio.
en oktobro 1806. Napoleono facile venkis la prusan armeon en la Batalo de Jena kaj okupis Berlinon. Prusio perdis siajn ĵus akiritajn teritoriojn en okcidenta Germanio, ĝia armeo estis reduktita al 42,000 viroj, neniu komerco kun Britio estis permesita kaj Berlino devis pagi al Parizo altajn reparaciojn kaj financi la francan okupacian armeon. Saksio ŝanĝis flankojn por subteni Napoleonon kaj aliĝis al la Rejna Konfederacio. Reganto Frederiko Aŭgusto la 1-a estis rekompencita per la titolo de reĝo kaj ricevis pecon de Pollando prenita de Prusio.